smcproject/ml-wiki-sentences huggingface dataset:
അമേരിക്കൻ അക്കാദമി ഓഫ് ഒഫ്താൽമോളജി, ഓൾ ഇന്ത്യ ഒഫ്താൽമോളജിക്കൽ സൊസൈറ്റി, ദില്ലി ഒഫ്താൽമോളജിക്കൽ സൊസൈറ്റി, നാഷണൽ സൊസൈറ്റി ഫോർ ദി പ്രിവൻഷൻ ഓഫ് ബ്ലൈൻഡ്നെസ്, ഒക്കുലർ ട്രോമ സൊസൈറ്റി ഓഫ് ഇന്ത്യ, ഗ്ലോക്കോമ സൊസൈറ്റി ഓഫ് ഇന്ത്യ, വിട്രിയോ-റെറ്റിനൽ സൊസൈറ്റി ഓഫ് ഇന്ത്യ എന്നിവയുടെ ജീവിതകാല അംഗമാണ്.
ന്യൂയോർക്ക് അക്കാദമി ഓഫ് സയൻസസ്, എയിംസ് ഒഫ്താൽമിക് റിസർച്ച് അസോസിയേഷൻ, AAO ഇന്റർനാഷണൽ ഫാക്കൽറ്റി രജിസ്ട്രി, AAO ഐ കെയർ വോളണ്ടിയർ രജിസ്ട്രി എന്നിവയിലും അദ്ദേഹം അംഗമാണ്.
മാർക്വിസ് ഹുസ് ഹൂ ഇൻ മെഡിസിൻ ആന്റ് ഹെൽത്ത് കെയർ 2002-13 പതിപ്പുകളിൽ അദ്ദേഹത്തിന്റെ പേര് വഹിച്ചു.
2008 ൽ ഫ്രണ്ട് റോ സർജിക്കൽ വീഡിയോ അവാർഡും 2009 ൽ അക്കാദമിക് അച്ചീവ്മെൻറ് അവാർഡും അമേരിക്കൻ അക്കാദമി ഓഫ് ഒഫ്താൽമോളജിയിൽ നിന്ന് ശർമ്മയ്ക്ക് ലഭിച്ചു.
ഇന്ത്യ സർക്കാർ അദ്ദേഹത്തിന് 2015 ൽ പത്മശ്രീ നൽകി.
അവലംബം അധികവായനയ്ക്ക് {{ cite book }} : | author= has generic name ( help ) CS1 maint: multiple names: authors list ( link ) പുറത്തേക്കുള്ള കണ്ണികൾ
യോഗ് രാജ് സിംഗ്
മുൻ ഇന്ത്യൻ ക്രിക്കറ്റ് താരവും പഞ്ചാബി നടനുമാണ് ' യോഗ് രാജ് സിംഗ് pronunciation ⓘ (ജനനം 25 മാർച്ച് 1958).
ഇന്ത്യൻ ദേശീയ ടീമിനു വേണ്ടി ഒരു ടെസ്റ്റു മത്സരവും 6 ഏകദിന മത്സരവും കളിച്ചിട്ടുണ്ട്.
പരുക്കുമൂലം  ക്രിക്കറ്റ് മതിയാക്കിയ ഇദ്ദേഹം പിന്നീട് പഞ്ചാബി സിനിമകളിൽ അഭിനയിക്കാൻ തുടങ്ങി.
ക്രിക്കറ്റ് താരം യുവരാജ് സിംഗ് മകനാണ്.
ബട്ട്‌വാരാ, യാർ ഗരീബൻ ദാ, ജട്ട് തേ സമീൻ, കുർബ്ബാനി ജട്ട് ദീ, ദുശ്മനി ദീ ആഗ്, ആംഖ് ജട്ടൻ ദീ, ജോർ ജട്ട് ദാ, ബദ്‌ലാ ജാട്ടി ദാ, ജഗ്ഗാ ഡാക്കൂ, ഇൻസാഫ്, ഇൻസാഫ് കീ ദേവി, ജട്ട് പഞ്ചാബ് ദാ, ജിദ്ദ് ജട്ടൻ ദീ, ലൽക്കാരാ ജാട്ടി ദാ, സാലി ആധീ ഘർവാലീ, മെഹന്ദി ശഗ്നാ ദീ, കുഡി കാനഡാ ദീ, ജട്ട് സച്ചാ സിംഗ് സുർമ്മ, ഇൻസാഫ് പഞ്ചാബ് ദാ, ജോറാ ജട്ട്, കച്ചേരി, വൈരി, ജിഗ്‌രാ ജട്ട് ദാ, വിച്ചോരാ, ലൽക്കാരേ ശേരൻ ദേ, സുബേദാർ, കബ്‌സ, ഝൿമി ജാഗിർദാർ, നയൻ പ്രീതോ ദേ, വിച്ചോടാ, തേരാ മേരാ പ്യാർ, മഹോൾ ഠീക് ഹേ, സിക്കന്ദരാ, ശ്രീമാൻ ചാണക്യ, വെസ്റ്റ് ഈസ് വെസ്റ്റ്, തീൻ ഥെ ഭായി, ഓയേ ഹോയേ പ്യാർ ഹോഗയാ, ഭാഗ് മിൽക്കാ ഭാഗ്, ഹീർ ആൻഡ് ഹീറോ, റോമിയോ രാഝാ, ഗൊരിയാൻ നു ദഫാ കരോ, ഹാരി ദാ ബ്യാഹ് ഹോഗയാ എന്നീ ചിത്രങ്ങളിൽ അദ്ദേഹം അഭിനയിച്ചു.
യോഗേന്ദ്ര ശുക്ല യോഗേന്ദ്ര ശുക്ല
ഇന്ത്യൻ ദേശീയവാദിയായിരുന്നു യോഗേന്ദ്ര ശുക്ല (1896-1960) .
ബിഹാറിൽ ജനിച്ച സ്വാതന്ത്ര്യസമര സേനാനിയാണ് ഇദ്ദേഹം.
സെല്ലുലാർ ജയിലിൽ (കലാപ്പാനി) അദ്ദേഹം തടവുകാരനായിട്ടുണ്ട്.
ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷന്റെ (HSRA) സ്ഥാപകരിൽ ഒരാളായിരുന്നു അദ്ദേഹം.
ബസവോൺ സിംഗ് (സിൻഹ) ഉൽപ്പെടുന്ന ബീഹാറിൽ നിന്നുള്ള കോൺഗ്രസ് സോഷ്യലിസ്റ്റ് പാർട്ടിയുടെ സ്ഥാപക അംഗങ്ങളിൽ ഒരാളായിരുന്നു .
യോഗേന്ദ്ര ശുക്ലയും അദ്ദേഹത്തിന്റെ മരുമകൻ ബെെകാന്ത് ശുക്ലയും (1907-1934) ബീഹാറിലെ മുസാഫർപുർ ജില്ലയിൽ ജലാല്പർ ഗ്രാമത്തിൽ നിന്നുള്ളവരാണ്.
1932 മുതൽ 1937 വരെ യോഗേന്ദ്ര കാലാപാനിയിൽ തടവുശിക്ഷ അനുഭവിച്ചു.
ബിഹാർ, ഉത്തർപ്രദേശ് എന്നിവിടങ്ങളിലെ വിപ്ലവ പ്രസ്ഥാനത്തിന്റെ നേതാക്കളിൽ ഒരാളായിരുന്നു യോഗേന്ദ്ര ശുക്ല.
നിരവധി ചൂഷണത്തിന് വിധേയനായി പ്രശസ്തനായി.
ഭഗത്സിംഗിന്റെയും ബതുകേശ്വർ ദത്തയുടേയും മുതിർന്ന സഹാംഗമായിരുന്നു അദ്ദേഹം.
വിപ്ലവ പ്രവർത്തനങ്ങൾക്കിടെ ആറസ്റ്റിലായി അദ്ദേഹം ആകെ പതിനാറ് വർഷവും 6 മാസവും അദ്ദേഹം ജയിൽ വാസം അനുഷ്ഠിച്ചു.
ഇന്ത്യയുടെ വിവിധ ജയിലുകളിൽ തടവിൽ ആയിരുന്ന ഇദ്ദേഹം കഠിന പീഡനത്തിനു വിധേയനായിരുന്നു.
ഇദ്ദേഹം ഇരുമ്പ് ഭരണഘടനയെ എതിർത്തു.
അദ്ദഹം കഠിന പീഡനത്താൽ അന്ധനായിത്തീർന്നു .
പീഡനത്താൽ രാേഗ ബാധിതനായി മരണമടഞ്ഞു,.
കാലാപാനി
1932 ഒക്ടോബറിൽ, കൗൺസിലിലെ ഗവർണറുടെ നിർദ്ദേശപ്രകാരം ജുഡീഷ്യൽ സെക്രട്ടറി, A. C .
ഡേവിസ് വിപ്ലവകാരികളുടെ പേരുകളും അവരുടെ കുറ്റകൃത്യങ്ങളുടെ ഒരു ചെറു വിവരണവും നൽകാൻ ഉത്തരവ് നൽകി.
കുറ്റകൃത്യത്തിൽ ഉൽപ്പെടുന്ന വിപ്ലവകാരികളെ ആൻഡമാനിലെക്ക് കടത്താനും ഉത്തരവിട്ടു .
യോഗേന്ദ്ര ശുക്ല, ബസവോൺ സിംഗ് (സിൻഹ), ശ്യാമീതോ നാരായൺ എന്ന രാം സിംഗ്, ഈശ്വര ദയാൽ സിംഗ്, കേദാർ മണി ശുക്ല, മോഹിത് ചന്ദ്ര അധികാരി, രാം പ്രതാപ് സിംഗ് എന്നീ പേരുകൾ ഡി.ഐ.ജി.ജഡീഷ്യൽ സെക്രട്ടറിക്ക് നൽകി.
യോഗേന്ദ്ര ശുക്ല, കേദർ മണി ശുക്ല, ശ്യാമീതോ നാരായൺ തുടങ്ങിയവർ 1932 ഡിസംബറിൽ ആൻഡമാനിലെത്തി.
1937 ൽ, 46 ദിവസത്തെ നിരാഹാരത്തിന്റെ ഫലമായി യോഗേന്ദ്ര ശുക്ലയെ ഹസാരിബാഗ് സെൻട്രൽ ജയിലിലേക്ക് മാറ്റി.1937 ൽ ശ്രീകൃഷ്ണ സിൻഹ ആദ്യ കോൺഗ്രസ് മന്ത്രിസഭ രൂപീകരിച്ചപ്പോൾ അദ്ദേഹം രാഷ്ട്രീയ തടവുകാരുടെ കാരണങ്ങൾ ഏറ്റെടുത്തു.
അദ്ദേഹത്തിന്റെ മന്ത്രിസഭ 1938 ഫെബ്രുവരി 15-ന് ഈ വിഷയത്തിൽ രാജിവെച്ചു.
ഇതിന്റെ ഫലമായി വൈസ്രോയി തടവിൽ കഴിയുന്നവരെ വിടുവാൻ ആവശ്യപ്പെട്ടു.
യോഗേന്ദ്ര ശുക്ലയും മറ്റ് രാഷ്ട്രീയ തടവുകാരും 1938 മാർച്ചിൽ പുറത്തുവന്നു.
യോഗോ സഫൈർ ഇംഗ്ലീഷ് വിലാസം https://ml.wikipedia.org/wiki/Yogo_sapphire
യുണൈറ്റഡ് സ്റ്റേറ്റ്സിലെ മൊണ്ടേൺ, ജൂഡിത്ത് ബേസിൻ കൗണ്ടിയിലെ ലിറ്റിൽ ബെൽറ്റ് മൗണ്ടൻസിന്റെ ഭാഗമായ യോഗോ ഗൾച്ചിൽ മാത്രം കണ്ടെത്തിയ വ്യത്യസ്ത ഇനം കോറണ്ടം ആണ് യോഗോ സഫൈർ .
ഒരിക്കൽ പീഗൻ ബ്ലാക്ക്ഫീറ്റ് ജനത വസിച്ചിരുന്ന പ്രദേശമായിരുന്നു ഇത്.
യോഗോസ് സാധാരണയായി മൂലകങ്ങളായ ഇരുമ്പും ടൈറ്റാനിയവും ചേർന്ന മിശ്രിതമാണ്.
കോൺഫ്ലവർ നീല നിറത്തിലാണ് ഇത് കാണപ്പെടുന്നത്.
ഇതും കാണുക Bismarck Sapphire Necklace Hall Sapphire and Diamond Necklace Logan sapphire അവലംബം പുറം കണ്ണികൾ Yogo mine and sapphires എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Birth of a Yogo sapphire (photo sequence showing cutting of 7.73 rough to a 2.62 carat finished gem) Development of Montana Sapphire Industry
യോഗേന്ദ്ര സിങ് യാദവ് ഇംഗ്ലീഷ് വിലാസം https://ml.wikipedia.org/wiki/Yogendra_Singh_Yadav
കാർഗിൽ യുദ്ധത്തിലെ മികച്ച സേവനത്തിന് പരമവീര ചക്രം ലഭിച്ച യോദ്ധാവാണ് ഗ്രനേഡിയർ യോഗേന്ദ്ര സിങ് യാദവ് .
1999 ജൂലൈ നാലിന് പുലർച്ചെ ടൈഗർ ഹിൽസിലെ മൂന്നു ബങ്കറുകൾ ഒഴിപ്പിക്കാനുള്ള ചുമതല യോഗേന്ദ്രസിങ്ങിന്റെ 18ആം നമ്പർ ഗ്രനേഡിയൻസിനു ലഭിച്ചു.
16,500 അടി ഉയരത്തിലുള്ള മഞ്ഞുമൂടി കിടക്കുന്ന മലമുകളിൽ എത്തിച്ചേരുക എന്നത് വളരെ ക്ലേശകരമായിരുന്നു.
ഇതിനിടയിൽ യോഗേന്ദ്ര സിങ്ങിന്റെ ശരീരത്തിൽ വെടിയേറ്റു.
കഠിനമായ വേദന കണക്കിലെടുക്കാതെ അദ്ദേഹം ബാക്കിയുള്ള 60 അടികൂടി കയറി മലമുകളിലെത്തി.
ശത്രു ബങ്കറിലേക്ക് നുഴഞ്ഞു ചെന്ന് അദ്ദേഹം ഗ്രനേഡ് ഉപയോഗിച്ച് നാലു ശത്രുക്കളെ വധിച്ചു.
യോഗേന്ദ്രയുടെ ധീരമായ പ്രവൃത്തിയിൽ പ്രചാദിതരായ ഇന്ത്യൻ പട്ടാളം വർധിച്ച പോരാട്ട വീര്യത്തോടെ യുദ്ധം ചെയ്ത് മൂന്നാമത്തെ ബങ്കറും കീഴടക്കി.
ഏറെ നിർണ്ണായകമായ ഈ പോരാട്ടത്തിൽ യോഗേന്ദ്ര സിങ് മരിച്ചുവെന്ന് വാർത്ത് പരന്നു.
എന്നാൽ ആശുപത്രിയിൽ പ്രവേശിക്കപ്പെട്ട അദ്ദേഹം സുഖം പ്രാപിച്ചു.
രാജ്യം അദ്ദേഹത്തിന് പരമവീര ചക്രം തന്നെ സമ്മാനിക്കുകയും ചെയ്തു.
യോഗേശ്വർ ദത്ത് ഇംഗ്ലീഷ് വിലാസം https://ml.wikipedia.org/wiki/Yogeshwar_Dutt
ഇന്ത്യൻ ഗുസ്തി കായികതാരമാണ് ഹരിയാന സ്വദേശിയായ യോഗേശ്വർ ദത്ത് .
2012 ലണ്ടൻ ഒളിമ്പിക്സിലെ ഗുസ്തിയിൽ വെങ്കലമെഡൽ നേടി.
60 കിലോ ഗ്രാം ഫ്രീസ്റ്റൈൽ വിഭാഗത്തിലാണ് യോഗേശ്വർ ഈ നേട്ടം കരസ്ഥമാക്കിയത്.
2012-ൽ രാജ്യത്തെ പരമോന്നത കായിക ബഹുമതിയായ ഖേൽരത്ന പുരസ്കാരം നൽകി ഭാരതം അദ്ദേഹത്തെ ആദരിച്ചു.
യോഗേഷ് കുമാർചൗള
ഇന്ത്യക്കാരനായ ഒരു ഡോക്ടറും ഹെപ്പറ്റോളജിസ്റ്റും ആണ് യോഗേഷ് കുമാർ ചൗള .
ചണ്ഡിഗഡിലെ പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിന്റെ (പിജിഐഎംആർ) ഡയറക്ടറായി സേവനമനുഷ്ഠിച്ചിട്ടുണ്ട്.
ജബൽപൂരിലെ നേതാജി സുഭാഷ് ചന്ദ്രബോസ് മെഡിക്കൽ കോളേജിൽ നിന്ന് മെഡിസിൻ ബിരുദം നേടിയ അദ്ദേഹം അതേ കോളേജിൽ നിന്ന് ഗ്യാസ്ട്രോഎൻട്രോളജിയിൽ ബിരുദാനന്തര ബിരുദം നേടി.
1983 ൽ പിജിഐഎമ്മിൽ ചേരുന്നതിന് മുമ്പ് ഹെപ്പറ്റോളജി വിഭാഗത്തിലെ ഫാക്കൽറ്റി അംഗമായി, 1999 ൽ വകുപ്പിന്റെ തലവനായി.
1999 ലെ ഡോ. ബിസി റോയ് അവാർഡും നാഷണൽ അക്കാദമി ഓഫ് മെഡിക്കൽ സയൻസസിലെ തിരഞ്ഞെടുക്കപ്പെട്ട ഫെലോയും ആയ ചൗളയെ 2015 ൽ ഇന്ത്യാ ഗവൺമെന്റ് പത്മശ്രീ നൽകി ആദരിച്ചു.
ഇതും കാണുക ഹെപറ്റോളജി ഗാസ്ട്രോഎന്ററോളജി അവലംബം
യോഗേന്ദ്ര യാദവ്
ഒരു ഇന്ത്യൻ രാഷ്ട്രീയ ബുദ്ധി ജീവിയും ഗ്രന്ഥകാരനുമായ വ്യക്തിയാണ് യോഗേന്ദ്ര യാദവ് .
2004 മുതൽ സെൻറർ ഫോർ ദ സ്റ്റഡി ഓഫ് ഡെവലപ്പിങ് സൊസൈറ്റിയിൽ സീനിയർ ഫെലോ ആയി പ്രവർത്തിച്ചിരുന്നു.
2010ൽ വിദ്യാഭ്യാസ അവകാശ നിയമം നടപ്പാക്കാനുള്ള ദേശീയ ഉപദേശക സമിതിയിലും അംഗമായിരുന്നു.
രാഷ്ട്രീയ വിശകലനത്തിലുള്ള അപാരപാടവം കൊണ്ട് തൊണ്ണൂറുകളുടെ രണ്ടാംപാദത്തിൽ രാജ്യവ്യാപകമായി ശ്രദ്ധ നേടി.
ദൂരദർശനിലും എൻ.ഡി.ടി.വിയിലും സി.എൻ.എൻ ഐ.ബി.എന്നിലും തെരഞ്ഞെടുപ്പു വിശകലനവിദഗ്ദ്ധനായി രണ്ട് പതിറ്റാണ്ടോളം അദ്ദേഹം നിറഞ്ഞു നിന്നിരുന്നു.
2011ൽ ദേശവ്യാപകമായി പടർന്ന അഴിമതിവിരുദ്ധ മുന്നേറ്റത്തിൽ പങ്കാളിയായി.
പിന്നിട് കെജ്രിവാൾ ആം ആദ്മി പാർട്ടി രൂപവത്കരിച്ചപ്പോൾ അതിൽ അംഗമായി.
പാർട്ടിയുടെ ദേശീയ നിർവാഹക സമിതി അംഗമാണ്.
2013ലെ ദൽഹി നിയമസഭ ഇലക്ഷനിൽ മത്സരിച്ചു വിജയിച്ചു.
1963 സെപ്റ്റംബർ അഞ്ചിന് ജനനം.
പഠിക്കുന്ന കാലത്ത് രാഷ്ട്രീയ പഠനത്തിലായിരുന്നു താൽപര്യം.
1985-1993 കാലത്ത് ചണ്ഡിഗഢിലെ പഞ്ചാബ് യൂനിവേഴ്സിറ്റിയിൽ പൊളിറ്റിക്കൽ സയൻസിൽ പ്രഫസർ ആയി.
അവാർഡുകൾ പുസ്തകങ്ങൾ അവലംബം ↑
ബിയാലോവീസ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Bia%C5%82owie%C5%BCa_National_Park
ബിയാലോവീസ ദേശീയോദ്യാനം ( പോളിഷ് : Białowieski Park Narodowy ) ബലാറസ് അതിർത്തിയോടു ചേർന്ന് കിഴക്കൻ പോളണ്ടിലെ പോഡ്ലാസ്കീ വോയിവോഡെഷിപ്പിൽ സ്ഥിതിചെയ്യുന്ന ഒരു ദേശീയോദ്യാനമാണ്.
ദേശീയോദ്യാനത്തിൻറെ മൊത്തം വിസ്തീർണ്ണം 152.2 ചതുരശ്ര കിലോമീറ്ററാണ് (58.8 ചതുരശ്ര മൈൽ).
പോളണ്ടിലെ ബിയാലിസ്റ്റോക്കിന് 62 കിലോമീറ്റർ (39 മൈൽ) തെക്കുകിഴക്കായിട്ടാണ് ഇ ദേശീയോദ്യാനം സ്ഥിതി ചെയ്യുന്നത്.
ഒരിക്കൽ യൂറോപ്യൻ സമതലമാകെ വ്യാപിച്ചു കിടന്നിരുന്ന യൂറോപ്പിലെ അവസാനത്തെ സമശീതോഷ്ണ primaeval കാടുകളായ ബിയലൂവിസ വനഭാഗങ്ങളുടെ ഏറ്റവും മികച്ച സംരക്ഷണത്തിൻറെ പേരിലാണ് ഇത് അറിയപ്പെടുന്നത്.
ഭൂഖണ്ഡത്തിലെ കരമൃഗങ്ങളിൽ ഏറ്റവും ഭാരം കൂടിയവയായ യൂറോപ്യൻ കാട്ടുപോത്തുകളുടെ ( Polish : żubr ) ലോകത്തിലെ ഏറ്റവും വലിയ അംഗസംഖ്യയുള്ളത് ഈ ദേശീയോദ്യാനത്തിലാണ്.
രണ്ടു രാജ്യങ്ങളുടെ അതിർത്തികൾ ഈ കാടുകൾ വഴി കടന്നു പോകുന്നു.
ബെലാറസിലെ ബെലോവെഷ്സ്കായ പുഷ്ച്ച ദേശീയോദ്യാനം അതിർത്തിയ്ക്കു സമീപമാണ്.
കാൽനടക്കാർക്കും സൈക്കിൾയാത്രക്കാർക്കുമായി അതിർത്തി കടക്കുന്നതിനുള്ള ഭാഗങ്ങളുണ്ട്.
ബിയാൻക ഒഡിനകാച്ചുക്വു ഇംഗ്ലീഷ് വിലാസം https://ml.wikipedia.org/wiki/Bianca_Odumegwu-Ojukwu
ഒരു നൈജീരിയൻ രാഷ്ട്രീയക്കാരിയും നയതന്ത്രജ്ഞയും അഭിഭാഷകയും ബിസിനസുകാരിയുമാണ് ബിയാൻക ഒഡിനകാച്ചുക്വു ഒലിവിയ ഒഡുമെഗ്വു-ഒജുക്വു .
അവർ മുൻ ബിയാഫ്ര പ്രസിഡന്റ് ചുക്കുമെക ഒഡുമെഗ്വു ഒജുക്വുവിന്റെ വിധവയാണ്.
നൈജീരിയ 1988 ലെ മോസ്റ്റ് ബ്യൂട്ടിഫുൾ ഗേൾ, മിസ് ആഫ്രിക്ക എന്നീ പുരസ്കാരങ്ങൾ നേടിയിട്ടുള്ള ബിയാൻക ഒഡുമെഗ്വു-ഒജുക്വു ഒന്നിലധികം അന്താരാഷ്ട്ര മത്സര ടൈറ്റിൽ ഹോൾഡറാണ്.
കൂടാതെ മിസ് ഇന്റർകോണ്ടിനെന്റൽ കിരീടം നേടുന്ന ആദ്യത്തെ ആഫ്രിക്കൻ വംശജയായി അറിയപ്പെടുന്നു.
മുമ്പ് പ്രസിഡൻഷ്യൽ അഡൈ്വസറായിരുന്നു.
ഘാന രാജ്യത്തിന്റെ അംബാസഡറായിരുന്ന അവർ 2012-ൽ സ്‌പെയിനിലെ നൈജീരിയയുടെ അംബാസഡറായി.
ബിയെനോസോറസ് ഇംഗ്ലീഷ് വിലാസം https://ml.wikipedia.org/wiki/Bienosaurus
കവചം ഉള്ള അങ്ക്യ്ലോസൌർ ദിനോസറുകളിൽ പെട്ട ഒന്നാണ് ബിയെനോസോറസ് .
സസ്യഭോജി ആയ ഇവ വളരെ പതുകെ സഞ്ചരിച്ചിരുന്ന ഇനം ആയിരുന്നു.
ഇവ ജീവിച്ചിരുന്നത് ജുറാസ്സിക് കാലത്തിന്റെ തുടക്കത്തിലായിരുന്നു.
2001 ൽ ആണ് വർഗ്ഗീകരണം നടന്നത്.
ഫോസ്സിൽ ആയി കിട്ടിയിടുള്ളത് തലയോട്ടിയുടെ ഭാഗികമായ കഷണങ്ങളും , കീഴ്ത്താടിയെല്ലും, പല്ലുകളും ആണ്.
ഫോസ്സിൽ ഭാഗികം ആയതിനാൽ കുടുതൽ വിവരങ്ങൾ ഒന്നും ഇപ്പോൾ ലഭ്യമല്ല.
{{ cite book }} : | editor= has generic name ( help ) CS1 maint: multiple names: editors list ( link )
ബിയാന്ത് സിംഗ് (ഇന്ദിരാ ഘാതകൻ)
1984ലെ ഇന്ദിരാ ഗാന്ധി വധത്തിൽ പങ്കെടുത്ത  രണ്ട് ഘാതകരിൽ ഒരാളാണ് ബിയാന്ത് സിംഗ്.
സത് വന്ത് സിംഗ് ആണ് രണ്ടാമത്തെ ഘാതകൻ.
ഇരുവരും ഇന്ദിരാ ഗാന്ധിയുടെ അംഗരക്ഷകരായിരുന്നു.
ഓപറേഷൻ ബ്ലൂസ്റ്റാർ എന്ന സൈനിക നടപടി സിംഖ് മതവിഭാഗത്തിനു ഏല്പിച്ച കനത്ത അഘാത്തിനു ഇരയാവുകയായിരുന്നു ബിയാന്ത് സിംഗും  സത് വന്ത് സിംഗും.
രണ്ട് പേരും പ്രധാന മന്ത്രിയുടെ അംഗരക്ഷരകർ എന്ന അതീവ സുരക്ഷാ ചുമതല നൽകപ്പെട്ടിരുന്ന വക്ത്യകളായിരുന്നു.
ഇന്ദിരാ വധം
1984 ഒക്ടോബർ 31ആം തീയതി നൈറ്റ് ഡ്യൂട്ടിയിൽ വരേണ്ടിയിരുന്ന സത്വന്ത് വയറുവേദന കാരണം പറഞ്ഞ് ഡ്യൂട്ടി സമയം മാറ്റി, ബിയാന്ത് സിംഗിനൊപ്പം പകൽ ഡ്യൂട്ടി സംഘടിപ്പിക്കുകയായിരുന്നു.
അന്നേ ദിവസം രാവിലെ 9 മണിക്ക് ഔദ്യോഗിക വസതിയിൽ നിന്നും നടന്നു പുറത്തേക്ക് വന്ന പ്രധാന മന്ത്രിയുടെ നേർക്ക് തന്റെ റിവോൾവറിൽ നിന്നും 3 വെടിയുണ്ടകൾ ഉതിർത്തത് ബിയാന്ത് ആയിരുന്നു.
തുടർന്ന് സത്വന്ത് തന്റെ മെഷീൻ ഗണിലെ 30 ഉണ്ടകളും ഉതിർത്തു.
ബൊലെ സൊ നിഹാൽ , സാത് ശ്രീ അഖാൽ എന്ന സിഖ് അഭിവാദ്യ മുദ്രാവാക്യം വിളിച്ചു കൊണ്ടായിരുന്നു ഇരുവരും വധം നടപ്പിലാക്കിയത്.
പിന്നീട്
വധം നടപ്പില്ലാക്കിയ ശേഷം ഇവർ ആയുധം വെച്ച് കീഴടങ്ങി കൊണ്ട് ഇപ്രകാരം പറഞ്ഞത്രെ “ഞങ്ങൾ ചെയ്യാനുള്ളത് ചെയ്തു കഴിഞ്ഞു.
ഇനി നിൢങ്ങൾക്ക് ചെയ്യാനുള്ളത് നിങ്ങൾ ചെയുക.
ഇരുവരേയും  കാവലാലയത്തിലേക്ക്  കൊണ്ട് പോയി .
അവിടെ വച്ച് സത് വന്ത് സിംഗ് ഒരു തോക്ക് തട്ടി പറിയ്ക്കാൻ നോക്കുകയും തുടർന്നു നടന്ന മല്പിടിത്തത്തിലും വെടിവെയ്പ്പിലും ഇരുവർക്കും  സുരക്ഷാ ഉദ്യോഗസ്ഥരുടെ വെടിയേൽക്കുകയും ചെയ്തു.
ബിയാന്ത് മരണമടയുകയും , സത് വന്ത്  സിംഗിനു ഗുരുതരമായ പരിക്കേൽക്കുകയും ചെയ്തു.
സത് വന്ത് സിംഗിനെയും , ഗൂഢാലോചനയിൽ പങ്കാളിയായ  കേഹർ സിംഗിനെയും 1989 ജനുവരിയിൽ തൂക്കിലേറ്റി.
ബിയാന്ത് സിംഗിന്റെ അമ്മാവനായിരുന്നു വാണിജ്യ മന്ത്രാലയത്തിൻ കീഴിലുള്ള  കേന്ദ്ര  ഗവണ്മെന്റെ ഉദ്യോഗസ്ഥനായ കേഹർ സിംഗ്.
ജനപിന്തുണ
ബിയാന്തിന്റെ മരണം സിഖ് സമുദായത്തെ സംബന്ധിച്ച് രക്തസാക്ഷിത്തമായിരുന്നു.
ബിയാന്തിന്റെ കുടുംബത്തിനു വലിയ ജനപിന്തണയും സഹതാപവും നേടാനായി.
ബിയാന്തിന്റെ ഭാര്യ ബിമൽ കൗർ ഖൽസ റൊപർൽ നിന്നും , ബിയാന്തിന്റെ പിതാവ് സുച്ചാ സിംഗ് ബതിന്തയിൽ നിന്നും ലോകസഭയിലേക്ക് തിരിഞ്ഞെടുക്കപ്പെടുകയുണ്ടായി
ബിയാൻക ആൻഡ്രിസ്ക്യൂ ഇംഗ്ലീഷ് വിലാസം https://ml.wikipedia.org/wiki/%E0%B4%AC%E0%B4%BF%E0%B4%AF%E0%B4%BE%E0%B5%BB%E0%B4%95_%E0%B4%86%E0%B5%BB%E0%B4%A1%E0%B5%8D%E0%B4%B0%E0%B4%BF%E0%B4%B8%E0%B5%8D%E0%B4%95%E0%B5%8D%E0%B4%AF%E0%B5%82
കനേഡിയൻ പ്രൊഫഷണൽ ടെന്നീസ് കളിക്കാരിയാണ് ബിയാൻക ആൻഡ്രിസ്ക്യൂ (റൊമാനിയൻ ഉച്ചാരണം: [andreˈesku]; ജനനം ജൂൺ 16, 2000).
, വനിതാ ടെന്നീസ് അസോസിയേഷൻ (ഡബ്ല്യുടിഎ) റാങ്കിംഗിൽ 2019 സെപ്റ്റംബർ 7 ന് കരിയറിലെ ഉയർന്ന സിംഗിൾസ് റാങ്കിംഗിൽ അഞ്ചാം സ്ഥാനത്തെത്തി.
2019 ഓഗസ്റ്റ് 11 ന് 1969 ൽ ഫെയ് അർബന് ശേഷം സിംഗിൾസിൽ കനേഡിയൻ ഓപ്പൺ നേടിയ ആദ്യത്തെ കനേഡിയൻ വനിതയായി ആൻഡ്രീസ്കു മാറി.
2019 യുഎസ് ഓപ്പണിന്റെ ഫൈനലിൽ സെറീന വില്യംസിനെ പരാജയപ്പെടുത്തി ഗ്രാൻഡ് സ്ലാം സിംഗിൾസ് കിരീടം നേടുന്ന ആദ്യ കനേഡിയൻ താരമായി.
1994 ൽ കാനഡയിലേക്ക് കുടിയേറിയ റൊമാനിയൻ വംശജരായ മാതാപിതാക്കളുടെ മകളായി 2000 ജൂൺ 16 ന് ഒണ്ടാറിയോയിലെ മിസിസ്സാഗയിലാണ് ബിയാൻക ജനിച്ചത്.
ബ്രാസോവിലെ ട്രാൻസിൽവാനിയ യൂണിവേഴ്‌സിറ്റിയിൽ നിന്ന് ബിരുദം നേടിയതിന് ശേഷം എൻജീനീയറായിരുന്ന ബിയാൻകയുടെ പിതാവ് നിക്കു ആൻഡ്രെസ്കു കാനഡയിൽ ഒരു ജോലി സ്വീകരിച്ചു.
ക്രയോവ സർവകലാശാലയിൽ നിന്ന് ബിരുദം നേടിയ ബിയാൻകയുടെ മാതാവ് പിന്നീട് ടൊറോണ്ടോയിലെ ഗ്ലോബൽ മാക്സ്ഫിൻ ഇൻവെസ്റ്റ്‌മെന്റ്സ് ഇൻകോർപ്പറേറ്റിന്റെ ചീഫ് കംപ്ലയിൻസ് ഓഫീസറായി നിയമിതയായി.
ആൻഡ്രെസ്കു കുടുംബം മാതാപിതാക്കളുടെ ജന്മനാടായ റൊമാനിയയിലേക്ക് മടങ്ങിയകാലത്ത് തന്റെ ഏഴാമത്തെ വയസ്സിൽ പിറ്റെസ്റ്റിയിൽവച്ച് ഗെബ്രിയൽ ഹ്രിസ്റ്റാഷെക്ക് കീഴിൽ ബിയാൻക ടെന്നീസ് പരിശീലിക്കാൻ തുടങ്ങി.
കുറച്ച് വർഷങ്ങൾക്ക് ശേഷം, ആൻഡ്രെസ്കു കുടുംബം കാനഡയിൽ താമസിക്കാൻ മടങ്ങിയെത്തുകയും അവിടെ മിസിസ്സാഗയിലെ ഒന്റാറിയോ റാക്കറ്റ് ക്ലബിൽ ബിയാൻക പരിശീലനത്തിനു ചേർന്നു.
ബിയാൻകക്ക് കേവലം 11 വയസ് പ്രായമുള്ളപ്പോൾ, ടൊറന്റോയിലെ ടെന്നീസ് കാനഡയുടെ ദേശീയ പരിശീലന പരിപാടിയിൽ ചേരുകയും ഒപ്പം അവർ തന്റെ ടെന്നീസ് കരിയറിനെക്കുറിച്ച് കൂടുതൽ ഗൗരവതരമായി ചിന്തിച്ചുതുടങ്ങുകയും ചെയ്തു.
അവളുടെ ബാല്യകാല ആരാധനാ വിഗ്രഹം കിം ക്ലിജ്സ്റ്റേഴ്സ് ആയിരുന്നു.
തുടർന്ന് സിമോണ ഹാലെപ് ഉൾപ്പെടെ മറ്റ് പ്രിയപ്പെട്ട കളിക്കാരു അവരുടെ ആരാധനാപാത്രങ്ങളായി.
വില്യംസ് സഹോദരിമാരെയും അവർ പ്രശംസിച്ചിരുന്നു.
2016ലെ റോജേഴ്സ് കപ്പിൽ, ആൻഡ്രെസ്കുവിനോട് കൂടുതൽ പ്രൊഫഷണലാകാൻ സിമോണ ഹാലെപ്പ് ഉപദേശിക്കുകയും അവരെ പ്രോത്സാഹിപ്പിക്കുകയും ചെയ്തു.
ടെന്നീസ് കരിയർ 2014: ജൂനിയർ വിജയം
2014 ജനുവരിയിൽ, ലോകത്തിലെ ഏറ്റവും അഭിമാനകരമായ 14 വയസ്സിന് താഴെയുള്ള ടൂർണമെന്റുകളിലൊന്നായ ലെസ് പെറ്റിറ്റ്സ് ആസ് നേടുന്നതിനു ബിയാൻകയ്ക്കു സാധിച്ചു.
ജൂലൈയിൽ, ഹവാനയിൽ നടന്ന ഗ്രേഡ് -5 ടൂർണമെന്റിൽ സിംഗിൾസ് കിരീടവും തൊട്ടടുത്തയാഴ്ച്ച മരിയ ടൊനെസെസ്കുവിനൊപ്പം ചേർന്ന് ബഹമാസിലെ നസ്സാവുവിൽ നടന്ന ഗ്രേഡ് 4 ടൂർണമെന്റിൽ ഡബിൾസ് കിരീടവും നേടി.
ബർലിംഗ്ടണിൽ നടന്ന ഗ്രേഡ് -5 ടൂർണമെന്റിലും ലെക്സിംഗ്ടണിൽ നടന്ന ഗ്രേഡ് -4 ടൂർണമെന്റിലും അവർ രണ്ടാമത്തെയും മൂന്നാമത്തെയും ജൂനിയർ സിംഗിൾസ് കിരീടങ്ങൾ നേടി.
ഓറഞ്ച് ബൗൾ ടെന്നീസ് ചാമ്പ്യൻഷിപ്പിൽ 16 വയസ്സിന് താഴെയുള്ള കിരീടത്തോടെ ആൻഡ്രീസ്‌കു ഡൊമിനിക് ഷേഫറിനെ പരാജയപ്പെടുത്തുകയും എറിൻ റൂട്ട്‌ലിഫ് , ഗ്ലോറിയ ലിയാങ് , ഷാർലറ്റ് റോബില്ലാർഡ്-മില്ലറ്റ് എന്നിവർക്ക് ശേഷം ഇതു നേടുന്ന നാലാമത്തെ കനേഡിയൻ താരമായി.
2015: ITF അരങ്ങേറ്റം
ലാ പാസിൽ നടന്ന ഗ്രേഡ് -2 ടൂർണമെന്റിൽ സിംഗിൾസ്, ഡബിൾസ് കിരീടങ്ങൾ ഒരമിച്ചു നേടിക്കൊണ്ട് ബിയങ്ക ആൻഡ്രിസ്ക്യൂ സീസൺ ആരംഭിച്ചു.
രണ്ടാഴ്ചയ്ക്ക് ശേഷം കോർഡോബയിൽ നടന്ന ഗ്രേഡ് 2 ടൂർണമെന്റിൽ അവർ തന്റെ മൂന്നാമത്തെ ജൂനിയർ ഡബിൾസ് കിരീടം നേടി.
ഫ്രഞ്ച് ഓപ്പണിൽ ആൻഡ്രിസ്ക്യൂ തന്റെ ആദ്യ ജൂനിയർ ഗ്രാൻസ്ലാമിന് യോഗ്യത നേടിയെങ്കിലും പെൺകുട്ടികളുടെ സിംഗിൾസിലെ ആദ്യ റൌണ്ടിൽ റണ്ണറപ്പായ അന്ന കലിൻസ്കായയോടും പെൺകുട്ടികളുടെ ഡബിൾസിൽ രണ്ടാം റൗണ്ടിലും പരാജയപ്പെട്ടു.
വിംബിൾഡണിൽ പെൺകുട്ടികളുടെ സിംഗിൾസിലെ ആദ്യ റൌണ്ടിലും പെൺകുട്ടികളുടെ ഡബിൾസിൽ രണ്ടാം റൌണ്ടിലും അവർ പുറത്തായി.
ഓഗസ്റ്റിൽ ഗാറ്റിന്യൂവിൽ നടന്ന അവരുടെ ആദ്യത്തെ പ്രൊഫഷണൽ ടൂർണമെന്റായ ഒരു 25 കെ സീരീസ് മത്സരത്തിൽ 429-ാം നമ്പർ എലിസബത്ത് ഹാൽബാവർ , 288-ാം നമ്പർ ബാർബോറ സ്റ്റെഫ്കോവ , 206-ാം നമ്പർ ഷുക്കോ അയാമ , 275-ാം നമ്പർ വിക്ടോറിയ റോഡ്രിഗ്വെസ് എന്നിവരെ പരാജയപ്പെടുത്തിക്കൊണ്ട് ആൻഡ്രിസ്ക്യൂ ഫൈനലിലേക്ക് മുന്നേറി.
ഫൈനലിൽ 155-ാം നമ്പർ അലക്സാ ഗ്ലാച്ച് അവരെ പരാജയപ്പെടുത്തി.
സെപ്റ്റംബർ ആദ്യം, ക്യൂബെക്കിലെ റെപെന്റിഗ്നിയിൽവച്ച് നാട്ടുകാരിയായ റോബിലാർഡ്-മില്ലറ്റിനെതിരാ യ വിജയത്തോടെ അവർ തന്റെ ആദ്യത്തെ ജൂനിയർ ഗ്രേഡ് 1 കിരീടം നേടി.
യുഎസ് ഓപ്പൺ ഗേൾസ് സിംഗിൾസ് മത്സരത്തിന്റെ ആദ്യ റൌണ്ടിൽ അവർ പരാജയം രുചിച്ചു.
ഡിസംബറിൽ, 15 വയസ്സു പ്രായമുള്ളപ്പോൾ, 2009 ൽ ഗബ്രിയേല ഡാബ്രോവ്സ്കിക്ക് ശേഷം ഒരു ഗ്രേഡ്-എ ടൂർണമെന്റായ അണ്ടർ 18 ഓറഞ്ച് ബൗൾ നേടിയ ആദ്യത്തെ കാനഡക്കാരിയായി.
1984–85ൽ മേരി ജോ ഫെർണാണ്ടസിന് ശേഷംഅടുത്തടുത്ത വർഷങ്ങളിൽ അണ്ടർ 16, 18 വയസ്സിന് താഴെയുള്ള കിരീടങ്ങൾ നേടുന്ന ആദ്യ താരമായി അവർ മാറി; ക്രിസ് എവർട്ട് ഈ നേട്ടം കൈവരിച്ച മറ്റൊരു താരമാണ്.
2016: ആദ്യത്തെ ITF കരിയർ ടൈറ്റിൽ
ഓസ്‌ട്രേലിയൻ ഓപ്പണിൽ പെൺകുട്ടികളുടെ സിംഗിൾസ്, ഡബിൾസ് മത്സരങ്ങളിലും ആൻഡ്രിസ്ക്യൂ ടോപ് സീഡായിരുന്നു.
ശരീരത്തിലെ  ഇടത് പേശിയിലെ സങ്കോചം, വലത് കണങ്കാലിലെ പ്രശ്നങ്ങൾ, കാലിലെ സമ്മർദ്ദം കാരണമുള്ള പൊട്ടൽ തുടങ്ങിയ പരിക്കുകൾ കാരണം മത്സരത്തിൽനിന്നു പിന്മാറുന്നതിനുമുമ്പ് സിംഗിൾസ്, ഡബിൾസ് എന്നിവയിൽ മൂന്നാം റൗണ്ടിലേക്ക് അവർ മുന്നേറിക്കൊണ്ടിരിക്കുകയായിരുന്നു.
പരിക്കുകൾ ആറുമാസക്കാലത്തോളം തുടർന്നുവന്ന മത്സരങ്ങളിൽനിന്നു വിട്ടുനിൽക്കാൻ അവരെ പ്രേരിപ്പിച്ചു.
ആറാം സീഡായി വിംബിൾഡൺ പെൺകുട്ടികളുടെ സിംഗിൾസ് മത്സരത്തിൽ കളിക്കാൻ അവർ മടങ്ങിയെങ്കിലും മൂന്നാം റൌണ്ടിൽ പരാജയപ്പെട്ടു.
ഒരു മാസത്തിനുശേഷം ഗാറ്റിന്യൂ 25 കെ ടൂർണമെന്റിൽ, ആൻഡ്രിസ്കു തന്റെ കരിയറിലെ ആദ്യത്തെ പ്രൊഫഷണൽ കിരീടം എലിസബത്ത് ഹാൽബാവറിനെതിരെ നേരിട്ടുള്ള സെറ്റിനു നേടി.
ഇതോടൊപ്പം നാട്ടുകാരിയായ ഷാർലറ്റ് റോബില്ലാഡ്-മില്ലറ്റിനോടൊപ്പം ഗാറ്റിന്യൂ ഡബിൾസ് കിരീടവും ആൻഡ്രീസ്ക്യു നേടി.
സെപ്റ്റംബറിൽ നടന്ന യുഎസ് ഓപ്പണിൽ ജൂനിയർ ഗ്രാൻസ്ലാമിൽ ആൻഡ്രിസ്ക്യൂ ഇതുവരെയുള്ളതിലെ മികച്ച റൺസ് നേടി സിംഗിൾസിൽ സെമിഫൈനലിലും ഡബിൾസിൽ ക്വാർട്ടർ ഫൈനലിലും എത്തി.
ഒക്ടോബർ മാസത്തിൽ സാഗ്വെനെയിൽ നടന്ന 50 കെയിൽ അവർ സിംഗിൾസ്, ഡബിൾസ് ഫൈനലിലെത്തി.
രണ്ടാഴ്ചയ്ക്ക് ശേഷം 50 കെ ടെവ്‌ലിൻ വിമൻസ് ചലഞ്ചറിൽ ആൻഡ്രീസ്കു സിംഗിൾസിൽ ക്വാർട്ടർ ഫൈനലിലും ഡബിൾസിൽ സെമിഫൈനലിലും പ്രവേശിച്ചു.
2017: WTA അരങ്ങേറ്റവും ജൂനിയർ ഗ്രാൻസ്ലാം ചാമ്പ്യൻഷിപ്പും 2017 സിറ്റി ഓപ്പണിൽ കളിക്കുന്ന ആൻഡ്രിസ്ക്യൂ.
ജനുവരിയിൽ ഓസ്ട്രേലിയൻ ഓപ്പണിന്റെ ജൂനിയർ ടൂർണമെന്റിൽ ആൻഡ്രിസ്ക്യൂ സിംഗിൾസിൽ സെമിഫൈനലിലേക്ക് കടക്കുകയും കാർസൺ ബ്രാൻസ്റ്റൈനിനൊപ്പം കളിച്ച് ഡബിൾസ് കിരീടം നേടുകയും ചെയ്തു.
ഫെബ്രുവരിയിൽ റാഞ്ചോ സാന്താ ഫെയിൽ നടന്ന മത്സരത്തിൽ കെയ്‌ല ഡേയ്‌ക്കെതിരെ നേരിട്ടുള്ള സെറ്റ് ജയം നേടി തന്റെ രണ്ടാമത്തെ 25 കെ സിംഗിൾസ് കിരീടം നേടി.
ഏപ്രിൽ ആദ്യം സാന്താ മാർഗരിറ്റ ഡി പുലയിൽ നടന്ന മത്സത്തിൽ ബെർണാഡ പെറയെ മറികടന്ന് 25 കെ കിരീടം നേടി.
ജൂനിയർ ഫ്രഞ്ച് ഓപ്പണിൽ സിംഗിൾസിൽ ക്വാർട്ടർ ഫൈനലിലെത്തിയ അവർ നാട്ടുകാരിയായ കാർസൺ ബ്രാൻസ്റ്റൈനോടൊപ്പം തന്റെ തുടർച്ചയായ രണ്ടാമത്തെ ഗ്രാൻസ്ലാം ഡബിൾസ് കിരീടം സ്വന്തമാക്കി.
സീനിയർ ഇനത്തിലും അവർ മത്സരിച്ചുവെങ്കിലും ആദ്യ യോഗ്യതാ റൌണ്ടിൽ മുൻ ലോക 57 ആം നമ്പർ താരം തെരേസ സ്മിറ്റ്കോവയോട് പരാജയപ്പെട്ടു.
വിംബിൾഡണിൽ , തന്റെ ആദ്യ സീനിയർ മെയിൻ നറുക്കെടുപ്പിന് യോഗ്യത നേടിയെങ്കിലും ആദ്യ റൗണ്ടിൽത്തന്നെ ക്രിസ്റ്റീന കുനോവയോടു പരാജയപ്പെട്ടു.
ഓഗസ്റ്റിൽ നടന്ന സിറ്റി ഓപ്പണിൽ, പ്രധാന മത്സരത്തിനായി ആൻഡ്രെസ്കുവിന് ഒരു വൈൽഡ് കാർഡ് ലഭിക്കുകയും അവിടെ ഓപ്പണിംഗ് റൌണ്ടിൽ കാമില ജിയോർജിയെ പരാജയപ്പെടുത്തി WTA ടൂറിലെ തന്റെ ആദ്യ വജയം കരസ്ഥമാക്കുകയുണ്ടായി.
തന്റെ അടുത്ത മത്സരത്തിൽ, ലോക 13-ആം നമ്പർ താരം ക്രിസ്റ്റീന മ്ലാഡെനോവിച്ചിനെ അമ്പരപ്പിക്കുകയും ആദ്യ 20 റാങ്കുകളിലുള്ള ഒരു കളിക്കാരിക്കു പ്രഹരമേൽപ്പിച്ച, 2000 കളിൽ ജനിച്ച ആദ്യ കളിക്കാരിയായി മാറുകയും ചെയ്തു.
ഈ മത്സരത്തിന്റെ ക്വാർട്ടർ ഫൈനലിൽ ആൻഡ്രിയ പെറ്റ്കോവിച്ചിനോട് മൂന്ന് സെറ്റുകൾക്ക് പരാജയപ്പെട്ടു.
അടുത്ത ആഴ്ചയിലെ റോജേഴ്സ് കപ്പിൽ സിംഗിൾസ് മെയിൻ നറുക്കെടുപ്പിലേയ്ക്ക് അവർക്ക് ഒരു വൈൽഡ് കാർഡ് ലഭിക്കുകയും അവിടെ ഓപ്പണിംഗ് റൌണ്ടിൽ ലോക 55-ആം നമ്പർ താരം തൈമിയ ബാബോസിനോടു പരാജയപ്പെടുകയും ചെയ്തു.
ഡബിൾസ് മെയിൻ ഡ്രോയിലെ ആദ്യ റൗണ്ടിൽ സഹ കനേഡിയൻ താരം കാർസൺ ബ്രാൻസ്റ്റൈനോടൊപ്പംചേർന്ന് ക്രിസ്റ്റീന മ്ലാഡെനോവിച്ച്, അനസ്താസിയ പാവ്‍ല്യൂചെങ്കോവ ടീമിനെ അട്ടിമറിച്ചു.
രണ്ടാം റൗണ്ടിൽ ആദ്യ സീഡുകളായ എകറ്റെറിന മകരോവ, എലീന വെസ്നിന എന്നിവരോട് അവർ പരാജയപ്പെട്ടു.
സെപ്റ്റംബറിൽ നടന്ന കൂപ്പെ ബാങ്ക്വെ നാഷണേൽ മത്സരത്തിൽ, ലോക 65 ആം നമ്പർ താരം ജെന്നിഫർ ബ്രാഡിക്കെതിരായ വിജയത്തോടെ അവർ രണ്ടാം റൗണ്ടിലേക്ക് മുന്നേറിയെങ്കിലും ലൂസി ഹ്രാഡെക്കെയാൽ പരാജയപ്പെടുത്തപ്പെട്ടു.
ഡബിൾസിൽ, സ്വദേശിയായ ബ്രാൻ‌സ്റ്റൈനിനൊപ്പം, ബിയാങ്ക തന്റെ ആദ്യത്തെ WTA ഫൈനലിലെത്തിയെങ്കിലും ആദ്യ സീഡുകളായ ടൈമിയ ബാബോസ്, ആൻഡ്രിയ ഹ്ലാവാക്കോവ എന്നിവരോടു പരാജയപ്പെട്ടു.
ഒക്ടോബറിൽ സാഗുനെയിലെ 60 കെയിൽ, സ്വന്തം നാട്ടകാരിയായ കരോൾ ഷാവോയോടൊപ്പം തന്റെ രണ്ടാം ഡബിൾസ് കിരീടം നേടിയെടുത്തു.
2018: സ്ഥിരമായ പ്രകടനം, പരിക്കുകൾ എന്നിവ
ഏപ്രിലിൽ, കോഫുവിൽ നടന്ന 25 കെ ടൂർണമെന്റിൽ ഫൈനലിലേക്ക് മുന്നേറവേ, അവിടെ ആദ്യ സീഡ് ലുക്സിക്ക കുംഖുമിനോട് അവർ പരാജയപ്പെട്ടു.
അടുത്തയാഴ്ച, കാശിവയിൽ നടന്ന മറ്റൊരു 25 കെ മത്സരത്തിന്റെ ഫൈനലിൽ വീണ്ടും കുംഖുമോട് പരാജയപ്പെട്ടു.
ഏപ്രിലിൽ മോൺ‌ട്രിയലിൽ‌ കാനഡയ്‌ക്കുവേണ്ടി ഫെഡറൽ‌ കപ്പ് കളിച്ച അവർ‌ ഡബിൾ‌സ് മത്സരത്തിൽ സ്വടീമിലെ ഗബ്രിയേല ഡാബ്രോവ്സ്കിയോടൊപ്പം‌ വിജയിച്ച് വേൾഡ് ഗ്രൂപ്പ് II ലേയ്ക്ക് മുന്നേറി.
പിന്നീട്, മുതുക് വേദന അവളെ നവംബർ വരെ ടൂർണമെന്റുകളിൽ നിന്ന് പുറത്തുനിൽക്കുന്നതിനു പ്രേരിപ്പിച്ചു.
2019: കുതിപ്പു വർഷം, രണ്ട് പ്രീമിയർ ടൈറ്റിലുകൾ, ആദ്യത്തെ പ്രധാന ശീർഷകം
ആ വർഷത്തെ ആദ്യ പരിപാടിയായ ഓക്ലാൻഡിലെ ASB ക്ലാസിക്ക് - വിമൻസ് സിംഗിൾസ് മത്സരത്തിൽ ആൻഡ്രീസ്കു പ്രധാന മത്സരത്തിനു യോഗ്യത നേടി.
ആദ്യ സീഡായ കരോലിൻ വോസ്നിയാക്കി, ആറാം സീഡ് വീനസ് വില്യംസ്, മൂന്നാം സീഡ് ഹ്‌സിയെ സു-വെയ് എന്നിവരെ തോൽപ്പിച്ച് തന്റെ ആദ്യ WTA സിംഗിൾസ് ഫൈനലിലെത്തിയ അവർ നിലവിലെ ചാമ്പ്യനും രണ്ടാം സീഡുമായ ജൂലിയ ഗോർജസിന്റെ റണ്ണറപ്പായിരുന്നു.
ഓസ്‌ട്രേലിയൻ ഓപ്പണിൽ, യോഗ്യതാ മത്സരത്തിന്റെ അവസാന റൗണ്ടിൽ തെരേസ സ്മിറ്റ്‌കോവ വിരമിച്ചപ്പോൾ അവർ യോഗ്യത നേടിക്കൊണ്ട് പ്രധാന തെരഞ്ഞെടുപ്പിലേക്ക് മുന്നേറി.
ജനുവരിയിൽ ന്യൂപോർട്ട് ബീച്ചിൽവച്ച് ആൻഡ്രിസ്ക്യൂ തന്റെ ആദ്യത്തെ WTA 125 കെ കിരീടം നേടി.
ഈ വിജയം കരിയറിലെ ഉയർന്ന റാങ്കിംഗായ 68-ആം സ്ഥാനത്തെത്തിച്ചു.
അതോടൊപ്പം യുജെനി ബൌച്ചാർഡിനെ മറികടന്ന് കാനഡയിലെ ഉന്നത റാങ്കുള്ള കളിക്കാരിയായി.
ഫെബ്രുവരിയിൽ മെക്സിക്കൻ ഓപ്പണിന്റെ സെമിഫൈനലിൽ എത്തി സോഫിയ കെനിനോട് പരാജയപ്പെട്ടു.
ഈ ഫലത്തോടെ ആൻഡ്രീസ്കു കരിയറിലെ ഉയർന്ന റാങ്കിംഗായ 60-ആം സ്ഥാനത്തെത്തി.
ഇന്ത്യൻ വെൽസിൽനടന്ന പ്രീമിയർ മാന്റേറ്ററി മത്സരം ആൻഡ്രീസ്ക്യുവിന് ഒരു കുതിച്ചുചാട്ടത്തിന്റെതായ ടൂർണമെന്റായിരുന്നു.
ഐറിന കാമെലിയ ബെഗുവിനുമേൽ മൂന്ന് സെറ്റ് വിജയത്തോടെ അവർ സാവധാനം കളി ആരംഭിച്ചു, തുടർന്ന് അവരുടെ പ്രീമിയർ മാൻഡേറ്ററി മത്സരത്തിന്റെ ക്വാർട്ടർ ഫൈനലിലേയ്ക്കുള്ള കുതിപ്പിൽ നേരിട്ടുള്ള സെറ്റുകൾക്കു 32-ആം സീഡും മുൻ ടോപ്പ്-5 കളിക്കാരിയുമായ ഡൊമിനിക്ക സിബുൽകോവ , ക്വാളിഫയർ സ്റ്റെഫാനി വോഗെൽ , 18-ആം സീഡ് വാങ് ക്വിയാങ് എന്നിവരേയും പരാജയപ്പെടുത്തി.
മുൻ ലോക ഒന്നാം നമ്പർ താരവും രണ്ട് തവണ പ്രമുഖ ചാമ്പ്യനുമായിരുന്ന ഗാർബിനെ മുഗുരുസയെ നേരിട്ടുള്ള സെറ്റുകൾക്ക് പുറത്താക്കി സെറീന വില്യംസിനും കിം ക്ലിജ്സ്റ്റേഴ്സിനും ശേഷം ടൂർണമെന്റിന്റെ സെമിഫൈനലിലെത്തുന്ന മൂന്നാമത്തെ വൈൽഡ് കാർഡുകാരിയായി അവർ മാറി.
അതിനുശേഷം ആറാം സീഡായ എലിന സ്വിറ്റോലിനയെ മൂന്ന് സെറ്റുകൾക്ക് പരാജയപ്പെടുത്തി ഫൈനലിലെത്തുകയും ഇന്ത്യൻ വെൽസിന്റെ ചരിത്രത്തിൽ ഫൈനലിലെത്തിയ ആദ്യ വൈൽഡ് കാർഡുകാരിയായി അവർ മാറി.
ഫൈനലിൽ, ആദ്യത്തെ WTA ടൂർ കിരീടത്തിനായി എത്തിയ ഏഞ്ചലിക്വെ കെർബറിനെതികെ മൂന്ന് സെറ്റുകൾക്ക് അവർ വിജയിച്ചു.
ഈ വിജയം അവരെ കരിയറിലെ പുതിയ റാങ്കിംഗായ 24 ലേക്ക് ഉയർത്തി.
തുടർന്നുവന്ന മിയാമി ഓപ്പണിൽ ആൻഡ്രിസ്ക്യൂ ബെഗുവിനെ ആദ്യ റൗണ്ടിൽ വീണ്ടും തളച്ചു.
രണ്ടാം സെറ്റിലെ ഇരട്ട ഇടവേളയിൽ നിന്ന് അവർ തിരിച്ചുവരവ് നടത്തി, ഈ പ്രക്രിയയിൽ ഒരു മാച്ച് പോയിന്റ് ലാഭിച്ചു.
ബ്രേക്ക്‌അപ്പിൽ രണ്ടാം സെറ്റ് തോറ്റതിന് ശേഷം ആൻഡ്രീസ്കു ലോക നാലാം നമ്പർ താരത്തെ രണ്ടാം തവണ പരാജയപ്പെടുത്തി.
നാലാം റൌണ്ടിൽ 21-ആം സീഡ് ആനെറ്റ് കോണ്ടാവെയ്റ്റിനെതിരെ കളിക്കുകയും അവിടെ ആൻഡ്രെസ്കുവിന് ആദ്യ സെറ്റ് നഷ്ടപ്പെടുകയും വലതു തോളിന് പരിക്കേറ്റതിനാൽ രണ്ടാം സെറ്റിന്റെ തുടക്കത്തിൽ തന്നെ കളിയിൽനിന്ന് വിരമിക്കേണ്ടിവരുകയും ചെയ്തു.
സീസണിലെ ആദ്യ മൂന്നുമാസത്തെ കഠിനമായ പോരാട്ടത്തിന് ശേഷം, വലതു തോളിന് പരിക്കേറ്റതിനാൽ കളിമൺ കോർട്ട് സീസണിന്റെ ഭൂരിഭാഗവും ആൻഡ്രിസ്ക്യൂവിന് നഷ്ടമായി.
ഫ്രഞ്ച് ഓപ്പണിൽ ആ വർഷത്തെ രണ്ടാമത്തെ ഗ്രാൻസ്ലാമിൽ 22-ആം സീഡായി അവർ തിരിച്ചുവന്നു.
2014 ജൂനിയർ യുഎസ് ഓപ്പൺ ചാമ്പ്യൻ മാരി ബൌസ്‌കോവയെ മൂന്ന് സെറ്റ് പോരാട്ടത്തിൽ തോൽപ്പിച്ച ശേഷം സോഫിയ കെനിനെതിരായ രണ്ടാം റൌണ്ട് മത്സരത്തിന് മുമ്പായി അവർ പിന്മാറി.
തോളിലെ പരിക്ക് ഭേദമാക്കാൻ കൂടുതൽ സമയം ചെലവഴിക്കേണ്ടതിനാൽ അവർക്ക് ഗ്രാസ് കോർട്ട് സീസൺ നഷ്ടമായി.
ആൻഡ്രിസ്ക്യൂ തന്റെ ഹോം ടൂർണമെന്റായ ടൊറന്റോയിൽ നടന്ന 2019 റോജേഴ്സ് കപ്പിൽ കളിക്കാനായി മടങ്ങുകയും അവിടെ സഹ കാനഡക്കാരി യൂജെനി ബൌച്ചാർഡ് , ഡാരിയ കസാറ്റ്കിന എന്നീ രണ്ടു മുൻകാല ടോപ് 10 കളിക്കാരെയും നിലവിലെ രണ്ടു ടോപ് 10 കളിക്കാരായിരുന്ന കിക്കി ബെർട്ടൻസ് , കരോലീന പ്ലിസ്കോവ എന്നിവരെയും മൂന്നുവീതം സെറ്റുകൾക്കു പരാജയപ്പെടുത്തി.
സെമിഫൈനലിൽ ഈ സീസണിലെ മൂന്നാമത്തെ തവണ കെനിനോടൊപ്പം കളിക്കുകയും നേരിട്ടുള്ള സെറ്റുകൾക്ക് അവരെ തോൽപ്പിക്കുകയും ചെയ്തു.
അവസാന മത്സരത്തിന് മുമ്പ്, ആൻഡ്രിസ്ക്യൂ ഈ മത്സരത്തിലെ ഏതൊരു കളിക്കാരന്റെയും ഏറ്റവും കൂടുതൽ സമയമായ 10 മണിക്കൂർ 54 മിനിറ്റ് കോർട്ടിൽ ഉണ്ടായിരുന്നു.
ഫൈനലിൽ സെറീന വില്യംസിന് അവരുടെ പിൻഭാഗത്ത് കോശീസങ്കോചമുണ്ടാകുകയും ആദ്യ സെറ്റിലെ 1–3ന് അവർ വിരമിക്കാൻ നിർബന്ധിതയാകുകയും ചെയ്തു.
ഇത് ബിയാങ്കയ്ക്ക് അവരുടെ രണ്ടാമത്തെ WTA കിരീടവും കരിയറിലെ ഉയർന്ന പുതിയ 14 ആം റാങ്കും നേടുന്നതിനും സഹായകമായി.
ടൂർണമെന്റിലെ 3 ടോപ്പ് 10 വിജയങ്ങൾക്കൊപ്പം, ടോപ്പ് 10 എതിരാളികൾക്കെതിരായ ആദ്യ ഏഴ് മത്സരങ്ങളിലും അവർ വിജയിച്ചു.
യുഎസ് ഓപ്പണിൽ കാറ്റി വോളിനെറ്റ്സ് , കിർസ്റ്റൺ ഫ്ലിപ്കെൻസ് , കരോലിൻ വോസ്നിയാക്കി , ടെയ്‌ലർ ടൌൺസെന്റ് , എലിസ് മെർട്ടെൻസ് എന്നിവരെ കീഴടക്കി അവർ സെമിഫൈനലിലേക്ക് മുന്നേറി.
നേരിട്ടുള്ള സെറ്റുകൾക്ക് ബെലിൻഡ ബെൻസിക്കിനെ പരാജയപ്പെടുത്തി തന്റെ കന്നി ഗ്രാൻഡ്സ്ലാം ഫൈനലിലെത്തുകയും അവിടെ തന്റെ കന്നി ഗ്രാൻഡ്സ്ലാം അവസരത്തിനായി എത്തിയ സെറീന വില്യംസിനെ നേരിടുകയും ചെയ്തു.